Atvykimas (2016 filmas)

Atvykimas () – 2016 m. JAV mokslinės fantastikos filmas, režisuotas Denis Villeneuve ir adaptuotas Eric Heisserer, kuris projektą sukūrė pagal 1998 m. Ted Chiang novelę „Tavo gyvenimo istorija“. Filme Amy Adams vaidina Luizą Banks, Jungtinių Amerikos Valstijų kariuomenės pasamdytą lingvistę, kuri turi išsiaiškinti, kaip susikalbėti su į Žemę atvykusiais nežemiškos kilmės ateiviais, kol įtampa nesukėlė karo.

Filmas visame pasaulyje uždirbo 203 milijonus dolerių ir sulaukė kritikų pagyrimų, ypač vertinant Adams vaidybą, Villeneuve režisūrą ir bendravimo su nežemiška protinga gyvybe tyrinėjimą. Laikomas vienu geriausių 2016 m. filmų, „Atvykimas“ pateko į daugybę kritikų sudarytų metų pabaigos sąrašų, o Amerikos kino institutas jį išrinko vienu iš dešimties „Metų filmų“.

Siužetas 
Ateiviai išsilaipino Žemėje 12 skirtingų vietų. Kalbos profesorė Luiza Banks prisijungia prie JAV kariuomenės komandos vienoje iš šių vietų, Montanoje. Jos užduotis – pabandyti išmokti ateivių kalbą ir sudaryti sąlygas su jais bendrauti. Reguliariai susitikdama su dviem ateiviais, ji pradeda kaupti ateivių „kalbos“ – nupieštų simbolių – įrašus. Svarbus klausimas – jie draugai ar priešai? Kitos tautos, kuriose yra išsilaipinusių ateivių, pradeda į juos žiūrėti kaip į grėsmę, todėl prasideda lenktynės su laiku, nes karas su ateiviais gali kilti bet kurią akimirką.

Vaidmenys 

 Amy Adams – Luiza Banks,
 Jeremy Renner – Janas Donelis,
 Forest Whitaker – Pulkininkas Veberis,
 Michael Stuhlbarg – Agentas Halpernas,
 Mark O'Brien – Kapitonas Marksas,
 Tzi Ma – Generolas Šangas

Nuorodos 

 Arrival. IMDB
 Arrival. Rotten Tomatoes
 Arrival. Box Office Mojo

Išnašos 

2016 filmai
JAV mokslinės fantastikos filmai